ഹൈദരാബാദിനെതിരെ ജയിച്ചാല് ബാംഗ്ലൂരിനെ കാത്തിരിക്കുന്നത് വമ്ബന് നേട്ടം അബുദാബി: ഇന്ത്യന് പ്രീമിയര് ലീഗില് ബുധനാഴ്ച നടക്കുന്ന മത്സരത്തില് സണ്റൈസേഴ്സ് ഹൈദരാബാദിനെതിരെ ജയിക്കാനായാല് റോയല് ചലഞ്ചേഴ്സ് ബാംഗ്ലൂരിനെ കാത്തിരിക്കുന്നത് വമ്ബന് നേട്ടമാണ്. 208 മത്സരങ്ങളില് നിന്ന് 99 വിജയങ്ങള് സ്വന്തമാക്കിയ ബാംഗ്ലൂരിന് ഇന്ന് ജയിക്കാനായാല് ഐപിഎല്ലില് 100 വിജയങ്ങള് നേടുന്ന ടീമെന്ന നേട്ടമാണ് സ്വന്തമാക്കാനാകുക. മുംബൈ ഇന്ത്യന്സ്, ചെന്നൈ സൂപ്പര് കിങ്സ്, കൊല്ക്കത്ത നൈറ്റ് റൈഡേഴ്സ് എന്നീ ടീമുകള് നേരത്തെ തന്നെ ഈ നേട്ടം സ്വന്തമാക്കിയിട്ടുണ്ട്. അതേസമയം 100 വിജയങ്ങള് നേടുന്ന ഐ.പി.എല്ലിലെ നാലാമത്തെ ടീമാകും ബാംഗ്ലൂര്. 205 മത്സരങ്ങളില് നിന്ന് 96 വിജയങ്ങളുമായി ഡല്ഹി ക്യാപ്പിറ്റല്സും തൊട്ടുപിന്നാലെയുണ്ട്. അതേസമയം ഐപിഎല്ലില് ഇതിനോടകം തന്നെ ബാംഗ്ലൂര് പ്ലേ ഓഫ് ഉറപ്പിച്ചുകഴിഞ്ഞിട്ടുണ്ട്. ഐപിഎല്ലില് മികച്ച ബാറ്റിംഗ് ലൈനപ്പുള്ള ബാംഗ്ലൂര് എന്ത് വിലകൊടുത്തും കിരീടം സ്വന്തമാക്കാനുള്ള കഠിനപ്രയത്നത്തിലാണ്.